**AKCIJE DOBROVOLJNOG DAVANJA KRVI ISPRED LIDL PRODAVNICA**

**Lidl Srbija i Crveni krst Srbije nakon više uspešnih zajedničkih projekata, ove godine bore se za stabilnije rezerve krvi u našoj zemlji. U okviru ovogodišnje saradnje, u narednim mesecima Lidl će podržati brojne akcije dobrovoljnog davanja krvi u različitim gradovima u Srbiji. Akcije će se organizovati tokom juna, jula i avgusta, u mobilnim centrima – transfuziomobilima Instituta za transfuziju krvi Srbije i Zavoda za transfuziju krvi Vojvodine, na parkinzima ispred Lidl prodavnica.**

Procenjuje se da je u Srbiji neophodno 40 davalaca krvi na 1.000 stanovnika, što je naročito teško ostvariti tokom leta, zbog sezone godišnjih odmora. Iz tog razloga Lidl želi da doprinese obezbeđivanju i sakupljanju neophodnih jedinica krvi.

U narednom periodu, potrošači će osim kupovine proizvoda iz Lidlovog pažljivo odabranog asortimana, činom dobrovoljnog davanja krvi biti u prilici da iskažu human gest. Kompanija Lidl Srbija je za sve dobrovoljne davaoce spremila i poklon iznenađenje kao mali znak pažnje, kao i okrepljenje za sve davaoce krvi, volontere Crvenog krsta Srbije i transfuziološku službu Instituta za transfuziju krvi Srbije i Zavoda za transfuziju krvi Vojvodine.

Prva akcija dobrovoljnog davanja krvi održana je upravo danas i to ispred Lidl prodavnice u Beogradu na adresi Zemunska 4.

Lidl i Crveni krst Srbije pozivaju sve građane koji su zdravi i imaju između 18 i 65 godina da se odazovu pozivu i pomognu da se obezbedi dovoljna količina krvi za one kojima je neophodna, tako što će dati krv u mobilnim centrima – čuvenim transfuziomobilima, koji će se nalaziti na parkingu Lidl prodavnica prema sledećem rasporedu:

|  |  |  |
| --- | --- | --- |
| DATUM | GRAD | ADRESA LIDL PRODAVNICE |
| 24.06.2024. | Beograd | Zemunska 4 |
| 25.06.2024. | Senta | Petefi Šandor 45 |
| 28.06.2024. | Pančevo | Miloša Obrenovića 12b |
| 01.07.2024. | Beograd | Bulevar kralja Aleksandra 405a |
| 06.07.2024. | Zrenjanin | Bulevar Veljka Vlahovića 64 |
| 08.07. 2024. | Beograd | Bulevar despota Stefana 99 |
| 12.07.2024. | Vrbas | Maršala Tita 2 |
| 18.07.2024. | Valjevo | Pop Lukina 45 |
| 20.07.2024. | Sremska Mitrovica | Bulevar Konstantina Velikog 21 |
| 22.07.2024. | Beograd | Vojislava Ilića 143 |
| 29.07.2024. | Beograd | Kneza Višeslava 61V |
| 23.08.2024. | Bačka Palanka | Kralja Petra Prvog 123 |
| 24.08. 2024. | Beograd | Smederevski put 39 |

Podsećamo, Lidl Srbija je tokom prethodnih godina kroz više akcija podržala inicijative Crvenog krsta Srbije, dok je ove godine donirala 1.800.000 RSD svom partneru u cilju podrške dobrovoljnom davanju krvi i mladim volonterima okupljenim u „Klubove 25“, koji su njemu posvećeni. Dodatno, Lidl Srbija i Crveni krst Srbije krajem kalendarske godine zajednički sprovode projekat „Mala dela su velika stvar“, a u poslednjoj iteraciji, uz pomoć potrošača sakupljeno je više od 6,5 miliona dinara.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnica u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

www.lidl.rs

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)